Cuneiform Tablet Kt v/k 29 (AKT 3 84)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-lá-ku ú nu-ùḫ-ší-tim qí-bi₄-ma um-ma en-um-a-šùr-ma ṭup-pá-am ša ší-bi₄-a ša a-šùr-DUG DUMU ki-i-ki ú en-na-sú-en₆ DUMU i-lá-nim i-na KÁ DINGIR aḫ-ri-im-ma i-na li-bi₄ ṣí-li-a-nim a-šar ṭup-pu-ú ša ba-áb DINGIR ša-ak-nu-ni am-ra-ma ṭup-pá-am ša ku-nu-uk a-šur-DUG ú en-na-sú-en₆ šé-li-a-ma i-na ma-áš-ki-im qí-i-ša-šu-ma dá-ni-na-ma ku-un-kà-šu-ma a-na ḫa-áš-ta-i-li ú-lá a-na {d}UTU.SIPA pì-iq-dá-šu-ma lu-ub-lam iḫ-da a-šu-mì DUMU i-da-a a-na a-wi-tí-a lá-qá-im ú-qá-a ṣú-ḫa-ri 3 šu-nu-tí ṭù-ur-da-nim a-na sà-ra-dim ú-qá-a-šu-nu áb-nam sú-a-am sí-sí-ni ṣí-pá-ra-tim iš-ra-tim šé-na-tim Ì.GIŠ ša i É-tim ṭá-ú-bu ub-lu-nim šu-ma ša-lim-a-ḫu-um a-ni-ša-am e-ra-ba-am-ma mì-ma e-ri-iš-ku-nu mì-ma lá ta-da-na-šu-um um-ma a-tù-nu-ma a-ṣé-er a-bi₄-kà a-na a-lim{ki} at-lá-ak a-na ma-lá áš-pu-ra-ni ep-ša iḫ-da